पाएं अपने शहर की ताज़ा ख़बरें और फ्री ई-पेपरडाउनलोड करें
रविवार का दिन जिले के लिए अच्छा नहीं रहा है। रविवार पहली बार जिले में एक ही दिन में 201 कोरोना पॉजिटिव मरीज मिले हैं। इससे पहले 23 अप्रैल को 198 केस मिले थे। जबकि दूसरी बार सबसे अधिक 12 मरीजों ने दम तोड़ा है। इससे पहले 29 अप्रैल को 12 मरीजों की मौत हुई थी। मृतकों में 6 व्यक्तियों की उम्र 60 वर्ष से कम है।
ऐसे में अब जिले में कोरोना पॉजिटिव मरीजों की संख्या 8974 हो गई है जबकि मरने वालों का आंकड़ा 356 तक जा पहुंचा है। राहत इस बात की है कि अब तक 7141 मरीजों कोरोना को हराने में कामयाब भी हुए हैं। रविवार को भी 176 मरीजों ने कोरोना को मात दी है। लेकिन एक्टिव मरीजों का आंकड़ा 1477 अब तक का सबसे बड़ा आंकड़ा है। हालात ऐसे हो गए हैं कि संगरूर और मालेरकोटला का कोरोना आइसोलेशन वार्ड फुल हो गया है। वर्तमान समय में संगरूर में 53 और मालेरकोटला में 21 मरीज दाखिल हैं।
लौंगोवाल में अब तक 28 लोगों की जा चुकी है जान
सिविल अस्पताल के एसएमओ व उनकी पत्नी की रिपोर्ट कोरोना पॉजिटिव आई है। दोनों घर में आइसोलेट हैं। पॉजिटिव मरीजों मेें संगरूर ब्लॉक से 48, लौंगोवाल से 28, सुनाम 22, शेरपुर 19, मालेरकोटला 16, फतेहगढ़ पंजगराइयां 16, अमरगढ़ 11, कोहरियां 11, धूरी 10, मूनक 10, भवानीगढ़ 6, अहमदगढ़ में 4 मरीज मिले हैं। रविवार मृतकों में कोहरियां ब्लॉक के 62 वर्षीय बुजुर्ग, मूनक की 55 वर्षीय महिला, 65 वर्षीय बुजुर्ग, 50 वर्षीय महिला, लौंगोवाल के 83 वर्षीय बुजुर्ग, संगरूर के 60 वर्षीय बुजुर्ग, सुनाम के 67 वर्षीय बुजुर्ग, 50 वर्षीय महिला, धूरी की 72 वर्षीय बुजुर्ग महिला, लौंगोवाल के 49 वर्षीय व्यक्ति, कोहरियां के 45 वर्षीय व्यक्ति, सुनाम के 55 वर्षीय व्यक्ति की मौत हुई है।
संगरूर ब्लॉक में 11 दिनों में ही 467 केस मिले
संगरूर ब्लॉक में अब तक 1825 मरीज मिल चुके हैं। इनमें 66 ने दम तोड़ा है जबकि 343 मरीज एक्टिव हैं। पिछले 11 दिनों में संगरूर ब्लॉक में ही 467 मरीज पॉजिटिव और 17 की मौत हो चुकी है। सेहत विभाग ऑक्सीजन की कमी से तो इंकार कर रहा परंतु संगरूर समेत मालेरकोटला में कोरोना वार्ड फुल बताए जा रहे हैं। डीसी रामवीर का कहना है कि कोरोना वार्ड फुल होने से संगरूर में 50 बेड और मालेरकोटला में 40 नए बेड लगाए जा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn